Gandia presenta el projecte 'L'amor vertader' per a conscienciar la joventut de cara al pròxim 14 de febrer
11 febrer 2021

## Gandia presenta el projecte 'L'amor vertader' per a conscienciar la joventut de cara al pròxim 14 de febrer11 febrer 2021Última actualització: 14 juliol 2025

![](../gestion/img/04efa64ad2fcde4213e19f15630981d473ca6eb24344cb642ff761972596d14c.jpg)  
  

A pocs dies perquè se celebre el Dia internacional dels enamorats, més conegut com a ‘San Valentín’, la **regidora delegada d’Igualtat, Diversitat i Polítiques Inclusives, Juana Navarro**, ha presentat aquest matí el projecte ‘L’amor vertader’, una iniciativa destinada a la joventut de Gandia que busca la conscienciació sobre un tema tan popular com és l’amor.

Segons ha explicat Navarro, la idea consisteix en el disseny d’una sèrie de cartells amb missatges reivindicatius que s’han distribuït a centres educatius públics i concertats de Gandia, a més d’altres espais, perquè la joventut prenga consciència sobre què és i no és l’amor: “_Ho estem fent perquè creiem que moltes vegades hi ha uns conceptes erronis sobre què és l'amor, i és important que vagen aprenent els joves quan no hi ha amor encara que ells creguen que això sí és amor. Llavors, estem molt interessats en què aquest projecte seguisca avant i l’alumnat es consciencie del que realment és l'amor i com tindre una relació de parella basada en el respecte i en la confiança_”.

Així, la campanya mostra missatges erronis i confusos que poc o res tenen a veure amb l’amor, com ara: “_La gelosia és una prova d’amor_”; “_L’amor ho supera tot_”; “_Sense tu no sóc res_”...

I és que, si la nostra maduresa emocional no està prou formada, podem entregar-nos a una relació tòxica pensant que hem de fer una gran quantitat de sacrificis en nom de l'amor. Per això, la campanya fa reflexionar sobre la necessitat de diferenciar els comportaments saludables dels destructius.

Perquè, tot i que que és fàcil passar-ho per alt, hi ha una línia molt prima entre sentir amor i tindre una dependència emocional o obsessió per l'altra persona, que en molts casos pot desencadenar en problemes més greus com la violència de gènere.

[Twittear](https://twitter.com/share)